Priloga 1 – obrazec pri sklepanju pogodb zunaj poslovnih prostorov projektanta

INFORMACIJE

**v zvezi z uveljavljanjem pravice potrošnika do odstopa od projektantske pogodbe za** (navesti ime objekta, območja)**, št. pogodbe** (navesti zap. št. pogodbe) **z dne** (navesti datum pogodbe)

sklenjene zunaj poslovnih prostorov projektanta med

(ime, priimek naročnika, naslov, telefonska številka in elektronski naslov)
(v nadaljevanju: potrošnik)

in

(ime ali firma projektanta, poslovni naslov ali naslov, matična in davčna številka, št. TRR in banke, ime in priimek zakonitega zastopnika, telefonska številka in elektronski naslov)
(v nadaljevanju: projektant)

Z IZJAVO POTROŠNIKA

S podpisom te izjave naročnik - potrošnik potrjujem, da me je projektant pred sklenitvijo pogodbe, sklenjene zunaj poslovnih prostorov projektanta, seznanil z naslednjimi informacijami v zvezi z uveljavljanjem pravice do odstopa od pogodbe po določbah ZVPot-1:

* da imam kot potrošnik pravico do odstopa od pogodbe v 14 dneh od sklenitve pogodbe brez navedbe razlogov,
* da moram za uveljavitev pravice do odstopa z odločitvijo o odstopu od te pogodbe z nedvoumno izjavo (npr. s pismom, poslanim po pošti ali po elektronski pošti), poslano pred iztekom odstopnega roka, obvestiti projektanta na naslov(navesti naslov oziroma elektronski naslov),
* da lahko v ta namen neobvezno uporabim priloženi vzorčni odstopni obrazec (Priloga 2),[[1]](#footnote-1)
* da mi mora projektant, če odstopim od pogodbe, brez nepotrebnega odlašanja in v vsakem primeru najpozneje v 14 dneh od dneva prejetja obvestila o odstopu od pogodbe, povrniti vsa prejeta plačila; projektant tako povračilo izvede z enakim plačilnim sredstvom, kakor je bilo uporabljeno pri izvedbi prvotne transakcije, razen če je izrecno dogovorjeno drugače, v nobenem primeru pa zaradi tega povračila kot potrošnik ne nosim nikakršnih stroškov; [[2]](#footnote-2)
* da bom moral, če zahtevam, da se izvedba storitev začne v odstopnem roku, projektantu plačati znesek, ki je glede na celotni obseg pogodbe sorazmeren s storitvami, opravljenimi do trenutka, ko bom projektanta obvestil o odstopu od pogodbe.[[3]](#footnote-3)

1. Naročnik – potrošnik s podpisom te izjave potrjujem, da sem seznanjen s pravico do odstopa od pogodbe in da mi je projektant podal vse v tej izjavi zapisane informacije z navodili. Prejel sem tudi vzorec izjave o odstopu od pogodbe.

|  |  |  |
| --- | --- | --- |
|  |  |  |
| (Kraj in datum) |  | (Podpis naročnika) |

2. Naročnik – potrošnik izrecno zahtevam, da projektant začne storitve izvajati pred iztekom odpovednega roka in da bom moral v primeru odstopa od pogodbe projektantu plačati znesek, ki je glede na celotni obseg pogodbe sorazmeren s storitvami, opravljenimi do trenutka, ko bi projektanta obvestil o odstopu od pogodbe. Seznanjen sem s tem, da pravica do odstopa od pogodbe preneha, če projektant v celoti izpolni obveznosti, dogovorjene s pogodbo.

|  |  |  |
| --- | --- | --- |
|  |  |  |
| (Kraj in datum) |  | (Podpis naročnika) |

Priloga 2 – Obrazec pri sklepanju pogodb zunaj poslovnih prostorov projektanta

UVELJAVITEV PRAVICE POTROŠNIKA SO ODSTOPA OD POGODBE

(če želite odstopiti od pogodbe, obrazec izpolnite in pošljite na spodnji naslov projektanta)

(Ime ali firma projektanta
poslovni naslov ali elektronski naslov projektanta)

(Ime, naslov naročnika – potrošnika) vas obveščam/obveščamo, da odstopam/odstopamo od projektantske pogodbe za (navesti ime objekta, območja) št. (navesti zap. št. pogodbe) z dne (navesti datum pogodbe).

|  |  |  |
| --- | --- | --- |
|  |  |  |
| (Kraj in datum) |  | (Podpis naročnika) |

1. Če projektant potrošniku ponudi možnost, da elektronsko izpolni in predloži informacije v zvezi s svojim odstopom od pogodbe na spletnem mestu projektanta, se vstavi: »Potrošnik lahko elektronsko izpolni in predloži tudi vzorčni odstopni obrazec ali katero koli drugo nedvoumno izjavo na spletni strani projektanta (navesti spletni naslov). Če se potrošnik odloči za to možnost, projektant (npr. po elektronski pošti) nemudoma pošlje potrošniku potrdilo o prejemu takšnega odstopnega obrazca na trajnem nosilcu podatkov.«. [↑](#footnote-ref-1)
2. Prim. 143. člen ZVPot-1. [↑](#footnote-ref-2)
3. Prim. 3. in 4. odst. 141. člena ZVPot-1. [↑](#footnote-ref-3)